รักษาแผลเจาะร่างกายที่ติดเชื้อ ป้องกันการติดเชื้อ
แผลเจาะร่างกายมักมีโอกาสเกิดการติดเชื้อได้ง่ายขึ้นหากคุณเจาะร่างกายเองที่บ้านหรือมีข้อผิดพลาดเกิดขึ้นในระหว่างการเจาะร่างกาย โดยแผลเจาะร่างกายของคุณอาจกำลังเกิดการติดเชื้อขึ้นหากคุณสังเกตเห็นอาการดังต่อไปนี้  มีอาการเจ็บหรือปวด มีรอยแดงผิดปกติ มีอาการบวม มีหนอง เลือด หรือสารคัดหลั่งไหลออกจากแผล อาการติดเชื้อสามารถลุกลามได้อย่างรวดเร็วหากปล่อยทิ้งไว้โดยไม่ได้รับการรักษา ซึ่งการติดเชื้อโดยส่วนใหญ่มักหายดีได้โดยเร็วหากคุณหมั่นทำความสะอาดแผลตั้งแต่เนิ่นๆ ลองสอบถามช่างเจาะร่างกายเมื่อมีข้อสงสัยใดๆ และหากคุณสงสัยว่าแผลเจาะร่างกายกำลังเกิดการติดเชื้อ พยายามทำความสะอาดแผลให้บ่อยครั้งด้วยสบู่และน้ำอุ่น คุณสามารถหาซื้อน้ำเกลือได้จากร้านเจาะร่างกายหรือจะทำเองที่บ้านได้ง่ายๆ เช่นเดียวกัน โดยผสมเกลือปราศจากไอโอดีน ⅛ ช้อนโต๊ะในน้ำกลั่น 1 ถ้วยตวงและคนจนกระทั่งเกลือละลาย จากนั้นแช่ส่วนของร่างกายที่เจาะในน้ำเกลือทิ้งไว้สักครู่หรือจุ่มก้านสำลีลงในน้ำเกลือและประคบตรงบริเวณที่เจาะนาน 20 นาที วันละ 2 ครั้ง ใช้ยาชนิดทาที่หาซื้อได้ตามร้านขายยาทั่วไปที่ประกอบด้วยตัวยาอย่าง Polymyxin B sulfate (Polysporin) หรือ Bacitracin เพื่อกำจัดเชื้อแบคทีเรียของแผลเจาะร่างกายที่เกิดการติดเชื้อ โดยใช้คอตตอนบัดหรือก้านสำลีแตะยาเล็กน้อยและทาบางๆ ที่บริเวณแผลวันละ 2 ครั้ง หากเริ่มมีผื่นหรืออาการคันเกิดขึ้น ให้หยุดใช้ยาโดยทันที เนื่องจากผื่นคันที่เกิดขึ้นอาจมีสาเหตุมาจากปฏิกิริยาการแพ้ยา การประคบด้วยน้ำแข็งจะช่วยลดอาการบวมรอบๆ บริเวณที่เจาะ จึงทำให้อาการติดเชื้อที่เกิดขึ้นบรรเทาลง อย่างไรก็ตาม พยายามหลีกเลี่ยงการประคบน้ำแข็งบนผิวหนังโดยตรงเพื่อป้องกันไม่ให้เนื้อเยื่อถูกทำลาย โดยคุณสามารถใช้ผ้าหรือผ้าขนหนูพันไว้เพื่อไม่ให้น้ำแข็งสัมผัสถูกผิวหนังโดยตรง ช่างเจาะร่างกายสามารถให้คำแนะนำกับคุณได้อย่างชัดเจนตามตำแหน่งของร่างกายที่เจาะและอาการที่เกิดขึ้น รวมถึงให้บริการทำความสะอาดหลังรับการเจาะหูอย่างต่อเนื่องเพื่อให้อาการติดเชื้อบรรเทาลงรวดเร็วยิ่งขึ้น  สำหรับการติดเชื้อโดยทั่วไป ช่างเจาะร่างกายของคุณจะให้คำแนะนำในการรักษาที่ถูกต้อง สำหรับการติดเชื้ออย่างรุนแรง ช่างเจาะร่างกายของคุณจะส่งต่อให้กับแพทย์เป็นผู้ดูแลพร้อมรายละเอียดต่างๆ เกี่ยวกับบาดแผล ตำแหน่งของร่างกายที่เจาะ และวิธีการรักษาที่เป็นไปได้ หากอาการติดเชื้อยังคงไม่ดีขึ้นหรือแย่ลงหลังรักษาด้วยตัวเองที่บ้าน ให้คุณรีบไปพบแพทย์โดยทันที โดยแพทย์อาจสั่งจ่ายยาให้กับคุณซึ่งโดยส่วนใหญ่แล้วมักเป็นยาปฏิชีวนะแบบทาน อาการที่ต้องระวังมีดังต่อไปนี้  มีอาการปวดที่กล้ามเนื้อหรือข้อต่อ มีไข้สูง มีอาการหนาวสั่น มีอาการคลื่นไส้หรืออาเจียน ใช้ผ้าขนหนูเช็ดทำความสะอาดบริเวณที่เจาะเบาๆ ด้วยสบู่และน้ำอุ่น การขจัดเศษฝุ่น คราบสกปรก และเชื้อแบคทีเรียออกอย่างหมดจดจะช่วยป้องกันไม่ให้แผลเจาะร่างกายของคุณเกิดการติดเชื้อ  อย่าลืมทำความสะอาดแผลหลังจากออกกำลังกาย ออกไปข้างนอก ทำอาหาร หรือทำความสะอาดบ้าน แม้จะมีส่วนช่วยในการฆ่าเชื้อแบคทีเรีย แต่การใช้แอลกอฮอล์ในการทำความสะอาดแผลอาจทำให้ผิวหนังแห้งและนำไปสู่การติดเชื้อได้ นอกจากหาซื้อน้ำเกลือจากร้านเจาะร่างกายแล้ว คุณยังสามารถทำน้ำเกลือใช้เองที่บ้านได้เช่นกันโดยใช้ส่วนผสมเพียง 2 ชนิด เริ่มจากเติมเกลือปราศจากไอโอดีน ⅛ ช้อนโต๊ะลงในน้ำกลั่น 1 ถ้วยตวงและคนจนกระทั่งส่วนผสมละลายเข้ากัน ให้คุณแช่ส่วนของร่างกายที่เจาะในน้ำเกลือทิ้งไว้สักพักหรือจุ่มก้านสำลีลงในน้ำเกลือและเช็ดตรงบริเวณที่เจาะนาน 20 นาที วันละ 2 ครั้ง มือที่สกปรกเป็นสาเหตุอันดับหนึ่งของการเกิดการติดเชื้อ ดังนั้นคุณจึงควรล้างมือก่อนสัมผัสหรือทำแผลทุกครั้ง พยายามเลือกสวมเสื้อผ้าที่หลวมเพื่อไม่ให้แผลเจาะร่างกายเสียดสีกับเสื้อผ้า โดยเฉพาะอย่างยิ่งสำหรับแผลเจาะสะดือ อวัยวะเพศ หัวนม หรือส่วนอื่นๆ ตามร่างกาย สถานที่เหล่านี้เป็นแหล่งรวมของความชื้นและเชื้อแบคทีเรียซึ่งเป็นสาเหตุสำคัญที่นำไปสู่การติดเชื้อ จำไว้ว่าแผลเจาะร่างกายของคุณเป็นแผลเปิด จึงมีโอกาสเสี่ยงมากกว่าที่จะเกิดการติดเชื้อเมื่อเทียบกับแผลปิด อย่ากังวลหากคุณสังเกตเห็นรอยแดงหรือมีอาการเจ็บในช่วงแรกๆ หลังการเจาะร่างกาย เนื่องจากอาการเหล่านี้เป็นปฏิกิริยาตอบสนองตามปกติของร่างกายต่อการเจาะ อาการอักเสบที่เกิดขึ้นหลังการเจาะร่างกายนี้ถือเป็นอาการที่เกิดขึ้นตามปกติและสามารถบรรเทาให้ดีขึ้นได้ง่ายๆ โดยการประคบน้ำแข็งและทานยาไอบูโพรเฟน อย่างไรก็ตาม หากอาการอักเสบยังคงไม่หายดีภายใน 3-5 วัน แสดงว่าแผลเจาะร่างกายของคุณอาจกำลังเริ่มเกิดการติดเชื้อ แม้อาจจะฟังดูขัดแย้งไปบ้าง แต่คุณควรหลีกเลี่ยงการถอดจิวออกหากคุณสังเกตเห็นสัญญาณต่างๆ ของการติดเชื้อ เช่น มีหนองไหล เนื่องจากการถอดจิวออกจะทำให้รูที่เจาะตันและส่งผลให้ของเหลวจากการติดเชื้อคั่งค้างอยู่ข้างใน พยายามเปิดช่องของรูที่เจาะไว้เพื่อให้สามารถระบายหนองออกมาได้เพื่อป้องกันไม่ให้เกิดฝีที่แผลหรือทำให้อาการติดเชื้อที่เกิดขึ้นแย่ลงไปอีก
สังเกตสัญญาณของการติดเชื้อ. อย่ารอช้าที่จะเริ่มการรักษา. ชำระล้างด้วยน้ำเกลือ. ทายาต้านเชื้อแบคทีเรีย. ประคบเย็นเพื่อลดอาการบวมหรือช้ำ. ปรึกษาช่างเจาะร่างกาย. ไปพบแพทย์หากการติดเชื้อยังคงไม่ดีขึ้นนานกว่า 48 ชั่วโมงหรือมีไข้สูง. หมั่นทำความสะอาดแผลเป็นประจำ. เช็ดด้วยน้ำเกลือวันละ 2 ครั้ง. รักษาความสะอาดของมือ. หลีกเลี่ยงการสวมเสื้อผ้าที่คับจนรัดแผลแน่น. หลีกเลี่ยงการใช้สระว่ายน้ำ อ่างน้ำร้อน หรือยิม 2-3 วันหลังเจาะร่างกาย. จำไว้ว่าแผลเจาะร่างกายจะเกิดการอักเสบในช่วงแรกๆ. อย่าเพิ่งถอดจิวออกหากคุณกำลังกังวลเกี่ยวกับการติดเชื้อ.
https://www.wikihow.com/Treat-Infected-Piercings https://www.wikihow.com/Treat-Infected-Piercings
Treating Infected Piercings Preventing Infected Piercings